Nerheimsteinen

Nerheimsteinen er en runestein fra Ølen, Vindafjord kommune, Rogaland.

Steinen er første gang beskrevet av Wilhelm F.K. Christie i 1841, da lå den som klopp over en bekk på gården Nerheim. Året etter kom grunneieren med steinen til Bergen og solgte den til Christie for «2 Speciedaler og en Pot Brændevin». Christie sørget så for å få steinen anbrakt på Bergens Museum. Steinen er rikt dekorert med dyreornamentikk, og innskriften lyder:

ormorgun:(h)iltarsungærimek

På norrønt blir det: Ormr Gunnhildarson gerđi mek.

Og på moderne norsk er det: «Orm Gunnhildson gjorde meg». Innskriften dateres til slutten av 1000-tallet. Dekoren på steinen er antakelig noe eldre enn innskriften.

Litteratur 	 
 

Runesteiner i Norge
Kulturminner i Vindafjord